Podlimitná zákazka bez využitia elektronického trhoviska

Zákazka na dodanie tovaru

realizovaná v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v platnom znení („ZVO“) postupom podľa ust. § 66 ods.7 ZVO

##### SÚŤAŽNÉ PODKLADY

(ďalej aj „SP“)

Predmet zákazky:

***„Dodávka elektrickej energie pre organizácie v Meste Stará Turá na rok 2020“***

Stará Turá, október 2019

 .........................................................................

 Ing. Zuzana Petrášová

 konateľ

 TECHNOTUR s.r.o.

**OBSAH SÚŤAŽNÝCH PODKLADOV:**

A.  POKYNY NA VYPRACOVANIE PONUKY

 I. VŠEOBECNÉ INFORMÁCIE

1. Verejný obstarávateľ

2. Zákazka

3. Variantné riešenie

4. Miesto, termín dodania predmetu zákazky

5. Zdroj finančných prostriedkov

6. Druh zákazky

7. Lehota viazanosti ponuky

 II. KOMUNIKÁCIA

8. Komunikácia medzi verejným obstarávateľom a záujemcami/uchádzačmi

9. Vysvetľovanie a doplnenie súťažných podkladov

10. Obhliadka

III. PRÍPRAVA PONUKY

11. Registrácia

12. Jazyk ponuky

13. Mena a ceny uvádzané v ponuke

14. Zábezpeka

15. Náklady na ponuku

 IV. PREDKLADANIE PONÚK

16. Predkladanie ponúk

17. Obsah ponuky

 V. OTVÁRANIE a VYHODNOCOVANIE PONÚK

18. Otvárania ponúk

19. Vyhodnotenie splnenia podmienok účasti

20. Vyhodnocovanie ponúk

21. Podmienky elektronickej aukcie

VI. DÔVERNOSŤ vo VEREJNOM OBSTARÁVANÍ

22. Dôvernosť procesu verejného obstarávania

 VII. Prijatie ponuky

23. Informácia o výsledku vyhodnotenia ponúk

24. Uzavretie zmluvy

25. Záverečné ustanovenia

B. OPIS PREDMETU ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

G. TABUĽKA NÁVRHOV UCHÁDZAČOV NA PLNENIE KRITÉRIÍ

Príloha č. 1 – Zoznam odberných miest

Príloha č. 2 – Odberový diagram

Príloha č. 3 – Čestné vyhlásenie o neuložení zákazu účasti vo VO (formulár)

**A. POKYNY NA VYPRACOVANIE PONUKY**

**Časť I.**

**VŠEOBECNÉ INFORMÁCIE**

1. **Verejný obstarávateľ:**
	1. Verejný obstarávateľ

Názov organizácie: **TECHNOTUR s.r.o.**

Sídlo organizácie: Gen. M. R. Štefánika 380/45, 916 01 Stará Turá

Krajina: Slovenská Republika

IČO: 36704482

IČ DPH: SK2022291678

Web: <http://technotur.sk/>

Profil ver. obstarávateľa: <https://www.uvo.gov.sk/vyhladavanie-profilov/detail/9982>

vo svojom mene a na základe splnomocnenia zastupujúci organizácie:

1. Centrum voľného času, gen. M. R. Štefánika 355/4, 916 01 Stará Turá, IČO: 36129445

2. Dom kultúry Javorina Stará Turá, Gen. M. R. Štefánika 378, 916 01 Stará Turá, IČO: 36130125

3. Lesotur s.r.o., Ul. SNP 72/36, 916 01 Stará Turá, IČO: 36715191

4. Materská škola Stará Turá, Hurbanova 153/63, Stará Turá 916 01, IČO: 51490609

5. PreVaK, s.r.o., Púchovská 8 831 06 Bratislava, IČO: 35915749

6. TECHNICKÉ SLUŽBY Stará Turá, mestská príspevková organizácia, Husitská cesta 248/6, 916 01 Stará Turá, IČO: 35602210

7. Základná škola, Hurbanova ulica 128/25, 916 01 Stará Turá, IČO: 36125121

8. Základná umelecká škola Stará Turá, SNP 293/17A, 916 01 Stará Turá, IČO: 36125270

9. Mesto Stará Turá, Ulica SNP 1/2, 916 01 Stará Turá, IČO: 00312002

*ďalej označený aj ako „verejný obstarávateľ“*

* 1. V prípade tohto verejného obstarávania zastúpený spoločnosťou:

Názov organizácie: obstaráme, s.r.o.

Sídlo: Kupeckého 5, 821 08 Bratislava

IČO: 52 245 489

Kontaktná osoba: Ing. Branislav Šarmír

tel: +421 903 299 288

Mail: sarmir@obstarame.sk

1. **ZÁKAZKA**
	1. Názov zákazky:

„Dodávka elektrickej energie pre organizácie v Meste Stará Turá na rok 2020“

Číslo spisu VO: OB19TUR84

Heslo súťaže: ELEKTRINA STARÁ TURÁ

* 1. Predmetom zákazky je zabezpečenie plynulých a spoľahlivých dodávok elektrickej energie pre odberné miesta verejného obstarávateľa identifikované v Prílohe č. 1 týchto súťažných podkladov (ďalej aj „SP“), vrátane zabezpečenia distribúcie a prevzatia zodpovednosti za odchýlku, a to po celú dobu platnosti zmluvy, ktorá bude výsledkom postupu zadávania tejto zákazky.
	2. Predpokladaná hodnota zákazky je: 157 586,00 EUR bez DPH.
	3. Spoločný slovník obstarávania (CPV):

Hlavný predmet

Hlavný slovník: 09310000-5 elektrická energia

* 1. Podrobné vymedzenie predmetu zákazky je uvedené v časti B. Opis predmetu zákazky súťažných podkladov (ďalej aj "SP") a v časti C. Obchodné podmienky.
	2. Zákazka nie je rozdelená na časti.
1. **VARIANTNÉ RIEŠENIE**
	1. Uchádzačom sa neumožňuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia.
2. **MIESTO, TERMÍN dodania PREDMETU ZÁKAZKY**

4.1. Miestom dodania predmetu zákazky sú odberné miesta uvedené v Prílohe č. 1 týchto SP. Verejný obstarávateľ môže počas platnosti zmluvy dopĺňať a rušiť jednotlivé odberné miesta.

4.2. Verejný obstarávateľ uzatvorí zmluvu v období od 01.01.2020 0:00 hod do 31.12.2020 23:59 hod. Bližšie uvedené v časti B. týchto SP.

4.3. Predmet zákazky bude dodaný spôsobom podľa obchodných podmienok uvedených v časti C. týchto SP.

1. **ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných zdrojov obstarávateľa.

1. **DRUH ZÁKAZKY**
	1. Výsledkom verejného obstarávania bude zmluva o združenej dodávke elektriny.
	2. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o združenej dodávke elektriny, obsahuje časť "B. Opis predmetu zákazky", "C. Obchodné podmienky“ a "D. Spôsob určenia ceny" týchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti "C. Obchodné podmienky" týchto SP.
2. **LEHOTA VIAZANOSTI PONUKY**
	1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk, ktorej trvanie je uvedené vo výzve na predkladanie ponúk. Verejný obstarávateľ si vyhradzuje právo v prípade potreby predĺžiť lehotu viazanosti ponúk a oznámiť to všetkým uchádzačom, ktorých ponuky sa vyhodnocujú.
	2. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.
	3. Predĺženie lehoty viazanosti ponúk oznámi verejný obstarávateľ všetkým záujemcom a uchádzačom formou opravy údajov uvedených v oznámení o vyhlásení verejného obstarávania prostredníctvom vestníka Úradu pre verejné obstarávanie a súčasne formou oznámenia v profile obstarávateľa.
	4. V prípade, ak uchádzač nebude súhlasiť s predĺžením lehoty viazanosti ponúk, doručí žiadosť o späťvzatie ponuky cez systém JOSEPHINE ( <https://josephine.proebiz.com> ). V prípade, ak uchádzač nedoručí takúto žiadosť o späťvzatie ponuky v lehote do 10 kalendárnych dní odo dňa zverejnenia opravy resp. oznámenia podľa bodu 7.3., má sa za to, že s predĺžením lehoty viazanosti ponúk súhlasí.

**Časť II.**

**Komunikácia**

1. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**
	1. Poskytovanie vysvetlení, odovzdávanie podkladov a komunikácia (ďalej len „komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov: Microsoft Internet Explorer verzia 11.0 a vyššia, Mozilla Firefox verzia 13.0 a vyššia, Google Chrome, Microsoft Edge.
	5. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	6. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	7. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	8. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	9. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady/dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
	10. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle § 170 ods. 8 b) zákona o verejnom obstarávaní.
2. **VYSVETĽOVANIE A DOPLNENIE SÚŤAŽNÝCH PODKLADOV**
	1. Adresa stránky, kde je možný prístup k dokumentácií verejného obstarávania je: <https://josephine.proebiz.com/> .
	2. V profile a zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
	3. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.
	4. Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti bezodkladne všetkým záujemcom, ktorí sú mu známi prostredníctvom komunikačného rozhrania systému JOSEPHINE. Najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
	5. Podania a dokumenty súvisiace s uplatnením revíznych postupov sú medzi verejný obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 zákona o verejnom obstarávaní.
	6. Verejný obstarávateľ primerane predĺži lehotu na predkladanie ponúk, ak
* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.4 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
	1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
	2. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia. Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk
1. **OBHLIADKA**
	1. Obhliadka nie je potrebná. V prípade záujemcu/uchádzača o obhliadku je potrebné kontaktovať kontaktnú osobu uvedenú v bode 1.2.

**Časť III.**

**PRÍPRAVA PONUKY**

1. **REGISTRÁCIA**
	1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
1. **JAZYK PONUKY**
	1. Ponuka, tiež doklady a dokumenty v nej predložené, musia byť vyhotovené v štátnom (slovenskom) resp. v českom jazyku, pokiaľ nie je určené inak.
	2. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka..
2. **MENA A CENY UVÁDZANÉ V PONUKE**
	1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR) matematicky zaokrúhlená na dve desatinné miesta.
	2. Ak je uchádzač platiteľom dane z pridanej hodnoty (ďalej len "DPH"), navrhovanú zmluvnú cenu (v texte zmluvy) uvedie v zložení:
* navrhovaná zmluvná cena uvedená v EUR bez DPH,
* percentuálna sadzba a výška DPH,
* navrhovaná zmluvná cena celkom uvedená v  EUR vrátane DPH.
	1. Ak uchádzač nie je platiteľom DPH, uvedie iba navrhovanú zmluvnú cenu celkom. Na skutočnosť, že nie je platiteľom DPH v ponuke upozorní.
	2. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ.
	3. Ak sa uchádzač, ktorý nie je platiteľom DPH stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.
1. **ZÁBEZPEKA**
	1. Zábezpeka ponuky **sa nevyžaduje**.
2. **NÁKLADY NA PONUKU**
	1. Všetky náklady a  výdavky spojené s prípravou a predložením ponuky znáša uchádzač bez finančného nároku voči verejný obstarávateľovi, bez ohľadu na výsledok verejného obstarávania.

**Časť IV.**

**PREDKLADANIE PONÚK**

1. **PREDKLADANIE PONÚK**
	1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
	2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>
	3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
	4. Ak ponuka obsahuje dôverné informácie, uchádzač ich v ponuke viditeľne označí.
	5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: vysoké napätie (1T), NN verejné osvetlenie (1T), NN ostatné (VT/1T), NN ostatné (NT). Vysvetlenie skratiek: 1T – jednotarif, VT – vysoký tarif, NT – nízky tarif, NN – nízke napätie.
	6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral). Ponuka uchádzača predložená po uplynutí lehoty na predkladanie ponúk sa elektronicky neotvorí.
	7. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	8. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
2. **OBSAH PONUKY**
	1. Záujemca je povinný pri zostavovaní ponuky dodržať nasledovný obsah, pričom dodrží ustanovenia uvedené v bode 16 tejto časti SP. Každý uchádzač môže predložiť len jednu ponuku.
	2. Ponuka predložená uchádzačom musí obsahovať tieto dokumenty:
		1. DOKLADY a DOKUMENTY na preukázanie splnenia podmienok účasti podľa bodu F súťažných podkladov – vo forme skenu vo formáte .pdf. Formulár čestného vyhlásenia o neudelení zákazu účasti vo verejnom obstarávaní sa je v Prílohe č. 3 SP.
		2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov právnu formu potrebnú z dôvodu riadneho plnenia zmluvy - vo forme skenu vo formáte .pdf
		3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny- vo forme skenu vo formáte .pdf.

**Časť V.**

**OTVÁRANIE A VYHODNOCOVANIE PONÚK**

1. **OTVÁRANIE PONÚK**
	1. Otváranie ponúk sa uskutoční elektronicky.
	2. Miesto a čas otvárania ponúk sú uvedené vo výzve na predkladanie ponúk.
	3. Otvárania ponúk je vzhľadom na použitie elektronickej aukcie v súlade s § 54 ZVO neverejné.
2. **VYHODNOTENIE SPLNENIA PODMIENOK ÚČASTI**
	1. Splnenie podmienok účasti uchádzačov vo verejnom obstarávaní sa bude posudzovať podľa ust. § 40 ZVO v súlade s výzvou na predkladanie ponúk a súťažnými podkladmi.
	2. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti:
* týkajúcich sa osobného postavenia za každého člena skupiny osobitne,
* týkajúce sa technickej alebo odbornej spôsobilosti za všetkých členov skupiny spoločne,
1. **VYHODNOCOVANIE PONÚK**
	1. Verejný obstarávateľ preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.
	2. Návrhy na plnenie kritérií sa budú vyhodnocovať podľa určených kritérií na hodnotenie ponúk.
	3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

a) hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na realizáciu predmetu zákazky,

c) osobitosti predmetu zákazky navrhovaného uchádzačom,

d) dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,

e) dodržiavania povinností voči subdodávateľom,

f) možnosti uchádzača získať štátnu pomoc.

1. **PODMIENKY ELEKTRONICKEJ AUKCIE**
	1. **Všeobecné informácie**
		1. **Elektronická aukcia** (ďalej len „eAukcia") je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
		2. Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
		3. **Vyhlasovateľ eAukcie** (ďalej len „vyhlasovateľ“) je verejný obstarávateľ špecifikovaný v bode 1. súťažných podkladov.
		4. **Predmet eAukcie** je rovnaký ako predmet zákazky, uvedený v oznámení o vyhlásení verejného obstarávania a bližšie špecifikovaný v súťažných podkladoch.
		5. **Administrátor** vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
		6. **Elektronická aukčná sieň** (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
		7. **Prípravné kolo** je časť postupu, v ktorom sa po sprístupnení eAukčnej siene uchádzači oboznámia s  Aukčným prostredím pred zahájením Aukčného kola (elektronickej aukcie).
		8. **Aukčné kolo** (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.
	2. **Priebeh**
		1. Názov eAukcie: **„Elektrická energia pre Mesto Stará Turá na rok 2020“**.
		2. Ponuky uchádzačov budú posudzované na základe hodnotenia podľa najnižšej celkovej ponukovej ceny.
		3. Prvky, ktorých hodnoty sú predmetom ponuky uchádzača v eAukcii, sú: vysoké napätie (1T), NN verejné osvetlenie (1T), NN ostatné (VT/1T), NN ostatné (NT). Vysvetlenie skratiek: 1T – jednotarif, VT – vysoký tarif, NT – nízky tarif, NN – nízke napätie.
		4. Cena bude vyjadrená v EUR bez DPH **(len cena za dodávku elektriny - viď návrh zmluvy bod. 4.1 a 4.2, cena neobsahuje ostatné položky súvisiace so združenou dodávkou elektriny** - viď návrh zmluvy bod 4.3, t.j. poplatky za distribúciu **-** tarifa za distribúciu elektriny bez strát vrátane prenosu elektriny, tarifa za straty pri distribúcii elektriny,odvod do Národného jadrového fondu, tarifa za systémové služby, tarifa za prevádzkovanie systému a ostatné položky podľa platných cenových rozhodnutí Úradu pre reguláciu sieťových odvetví, spotrebná daň z elektriny podľa zákona č. 609/2007 Z. z. o spotrebnej dani z elektriny, uhlia a zemného plynu) počas plnenia predmetu zákazky pre všetky odberné miesta.
		5. V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Po určení poradia na základe predložených ponúk v listinnej podobe vyhlasovateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené podmienky na predloženie nových  cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola.
		6. eAukcia sa bude vykonávať prostredníctvom softvéru PROEBIZ.
		7. V Prípravnom kole sa uchádzači oboznámia s priebehom eAukcie a Popisom aukčného prostredia. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.
		8. Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení sa a priebehu budú uvedené vo Výzve.
		9. Aukčné kolo sa začne a skončí v termínoch  uvedených vo Výzve. Na začiatku Aukčného kola sa všetkým uchádzačom zobrazia:
* ich jednotkové ceny,
* najnižšie jednotkové ceny,
* najnižšia celková ponuková cena,
* ich celková ponuková cena,
* ich priebežné umiestnenie (poradie).
	+ 1. Predmetom úpravy v eAukcii budú prvky, ktorých hodnoty sú predmetom ponuky uchádzača v eAukcii, pričom sa bude automaticky prerátavať celková ponuková cena za všetky položky spolu. Uchádzači budú upravovať ceny smerom nadol.
		2. Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste) ani ďalšie miesta v poradí.
		3. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.
		4. Minimálny krok zníženia ceny uchádzača je **0,01 EUR**  z aktuálnej ceny položky daného uchádzača.
		5. Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.
		6. Aukčné kolo bude ukončené, ak nedôjde k jeho predlžovaniu, uplynutím časového limitu **20 min.** eAukcia bude ukončená, ak na základe Výzvy nedostane vyhlasovateľ v lehote **20 min.** žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch. Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných **dvoch minútach** trvania elektronickej aukcie vždy o ďalšie **dve minúty** (tzn. k času, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný. Po ukončení eAukcie už nebude možné upravovať ceny.
		7. Výsledkom eAukcie bude zostavenie objektívneho poradia ponúk podľa najnižšej celkovej ponukovej ceny spolu za predmet obstarávania automatizovaným vyhodnotením.
		8. Technické požiadavky na prístup do eAukcie: počítač uchádzača musí byť pripojený na Internet.
		Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Edge

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

* + 1. Podrobnejšie informácie o procese eAukcie budú uvedené vo Výzve.
		2. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**Časť VI.**

**DÔVERNOSŤ VO VEREJNOM OBSTARÁVANÍ**

1. **DÔVERNOSŤ PROCESU VEREJNÉHO OBSTARÁVANIA**
	1. Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti sú obchodným tajomstvom. Za dôverné informácie je na účely verejného obstarávania možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia ZVO, ukladajúce povinnosť verejného obstarávateľa oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa všeobecne záväzných právnych predpisov.

VII. PRIJATIE PONUKY

1. **INFORMÁCIA O VÝSLEDKU VYHODNOTENIA PONÚK**
	1. Po vyhodnotení ponúk bude verejný obstarávateľ postupovať podľa ust. § 55 ZVO.
	2. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
	3. Verejný obstarávateľ nesmie uzavrieť zmluvu, s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
2. **UZAVRETIE ZMLUVY**
	1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
3. **ZÁVEREČNÉ USTANOVENIA**
	1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.
	2. Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami ZVO.

**B. OPIS PREDMETU ZÁKAZKY**

**1. Podrobný opis predmetu zákazky (predmetu obstarávania):**

**Elektrická energia**

Predmetom zákazky je združená dodávka elektriny, na základe ktorej sa dodávateľ elektriny zaväzuje zabezpečiť distribúciu a dodávku elektriny do odberných miest verejného obstarávateľa vrátane ostatných regulovaných služieb a prevziať zodpovednosť za odchýlku odberateľa na jeden rok. Odberné miesta verejného obstarávateľa sú identifikované v prílohe č. 1 týchto SP.

Verejný obstarávateľ uzatvorí zmluvu pri elektrickej energii s platnosťou počas doby 12 mesiacov v období od 01.01.2020 0:00 hod do 31.12.2020 24:00 hod..

Predpokladaná hodnota tejto zákazky je  **157 586,00 €** bez DPH

Celkový predpokladaný odber za všetky odberné miesta:

**Vysoké napätie**

jednotarif (1T) 597 MWh

**Nízke napätie**

jednotarif (VT/1T) 677 MWh

nízky tarif (NT) 224 MWh

**Nízke napätie - Verejné osvetlenie:**

vysoký tarif (VT) 204 MWh

nízky tarif (NT) 3 MWh

verejný obstarávateľ požaduje od doby nového zmluvného obdobia 1T na verejné osvetlenie

**Verejný obstarávateľ od úspešného uchádzača požaduje počas celej platnosti zmluvy minimálne:**

prebratie zodpovednosti dodávateľa elektrickej energie za odchýlku v plnom rozsahu.

Odberné miesta Odberateľa (OM): v závislosti od merania spotreby nasledovne:

1. s priebehovým meraním spotreby s diaľkovým odpočtom (Meranie typu A a Meranie typu B) (OM-1)
2. bez možnosti diaľkového odpočtu spotreby (Meranie typu C) (OM-2)

Platobné podmienky: OM-1

1. mesačné vyúčtovacie faktúry na základe skutočne dodaného množstva elektrickej energie,
2. bez záloh alebo preddavkov,

OM-2

1. 11x mesačné zálohové faktúry,
2. 12. faktúra v roku bude vyúčtovacia
* splatnosť zálohových faktúr aj vyúčtovacej faktúry do 30 kalendárnych dní odo dňa doručenia faktúry do sídla odberateľa,
* doručenie mesačnej zálohovej faktúry do 15. dňa mesiaca nasledujúceho po mesiaci, za ktorý je faktúra vystavená, ročnej vyúčtovacej faktúry do 15. januára 2021
* zálohová faktúra musí obsahovať minimálne:
	+ údaje podľa § 71 zákona č. 222/2004 Z.z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov
	+ odberné miesta
	+ fakturovanú sumu za každé odberné miesto
* vyúčtovacia faktúra musí obsahovať pre každé odberné miesto minimálne:
	+ údaje podľa § 71 zákona č. 222/2004Z.z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov
	+ skutočnú spotrebu
	+ odberné miesta
	+ počiatočný a konečný stav elektromeru
* online správu dát prostredníctvom internetového portálu s minimálne nasledovnými funkciami:
	+ zoznam odberných miest s uvedením technických detailov
	+ prístup k údajom o spotrebe jednotlivých odberných miest vrátane histórie spotreby
	+ prístup k faktúram vrátane archívu faktúr
	+ elektronická faktúra s údajmi v minimálnom rozsahu ako faktúra v listinnej podobe
	+ stav pohľadávok
* neuplatňovať sankcie voči verejnému obstarávateľovi v prípade neodobratia, ako aj prekročenia predpokladaného množstva objednanej elektriny
* v prípade zmeny dodávateľa v súvislosti s týmto verejným obstarávaním, úspešný uchádzač si nebude účtovať žiadne zriaďovacie, aktivačné, deaktivačné či iné poplatky v súvislosti so zmenou dodávateľa,
* zrealizovať prípadnú zmenu dodávateľa elektrickej energie bez prerušenia dodávky elektriny
* nezvyšovať cenu za silovú energiu (bez distribúcie, bez DPH a bez spotrebnej dane) počas plnenia predmetu zákazky pre všetky odberné miesta, cenu za distribúciu stanovuje Úrad pre reguláciu sieťových odvetví, výšku DPH a spotrebnej dane stanovuje Národná Rada Slovenskej Republiky
* neúčtovať verejnému obstarávateľovi žiadne poplatky navyše. Súčasťou fakturovanej ceny môže byť iba cena za silovú energiu, poplatky určované Úradom pre reguláciu sieťových odvetví a iné distribučné poplatky stanovené zákonom, spotrebná daň a daň z pridanej hodnoty
* mať jednu kontaktnú osobu dodávateľa na komunikáciu s odberateľom (osobne, tel, mail)

*Opis predmetu zákazky bude súčasťou zmluvy na dodanie tovaru, uzatvorenej týmto postupom verejného obstarávania.*

**C. OBCHODNÉ PODMIENKY**

1. Verejný obstarávateľ svoje obchodné podmienky realizácie predmetu zákazky uviedol do nižšie uvedeného návrhu zmluvy.

2. Uvedené minimálne zmluvné podmienky platia vo vzťahu ku každému verejnému obstarávateľovi, identifikovanému v časti A. Pokyny na vypracovanie ponuky, bod 1.1. S každým verejným obstarávateľom sa uzatvorí samostatná zmluva.

3. **Verejný obstarávateľ si vyhradzuje právo neprijať ponuku, ak by úspešný uchádzač trval na iných zmluvných podmienkach než sú uvedené v týchto SP. Špecificky, ak by zmluvné podmienky uvedené v návrhu zmluvy predloženej uchádzačom boli v rozpore s výzvou na predkladanie ponúk, prostredníctvom ktorej bol postup verejného obstarávania vyhlásený a týmito súťažnými podkladmi a ak sa budú vymykať obvyklým zmluvným podmienkam a budú znevýhodňovať verejného obstarávateľa.**

4. Verejný obstarávateľ nevyžaduje predloženie podpísanej zmluvy v čase predkladania ponúk. Má sa za to, že predložením ponuky uchádzač obchodné podmienky akceptuje.

**ZMLUVA O ZDRUŽENEJ DODÁVKE ELEKTRINY,**

uzavretá v zmysle ustanovení nariadenia vlády SR č. 317/2007 Z.z., ktorým sa ustanovujú pravidlá pre fungovanie trhu s elektrinou v spojení s § 269 ods. 2 zákona č. 513/1991 Zb., obchodný zákonník, v znení neskorších predpisov (ďalej „Zmluva“)

**I.**

**Zmluvné strany**

**Odberateľ:**

Sídlo:

Štatutárny orgán:

Zástupca na rokovanie vo veciach:

a) zmluvných:

b) technických:

IČO:

DIČ:

IČ DPH:

Bankové spojenie:

(ďalej „odberateľ“)

**Dodávateľ:**

Sídlo:

Poštová adresa:

Zapísaná:

V zastúpení:

IČO:

DIČ:

IČ DPH:

bankové spojenie:

(ďalej „dodávateľ“)

**II.**

**Predmet zmluvy**

2.1 Predmetom Zmluvy je úprava práv a povinností zmluvných strán pri dodávaní elektriny vymedzenej množstvom a časovým priebehom výkonu, pri prevzatí zodpovednosti za odchýlku a pri zabezpečení distribúcie elektriny do zmluvou vymedzených odberných miest vrátane súvisiacich služieb spojených s dodávkou elektriny (ďalej len „**Združená dodávka elektriny**").

2.2 Dodávateľ sa zaväzuje po dobu platnosti tejto Zmluvy:

 a) dodávať elektrinu do odberných miest odberateľa špecifikovaných v Prílohe č. 1 Zmluvy (ďalej len „OM“) za podmienok dohodnutých v Zmluve,

 b) prevziať za odberateľa zodpovednosť za odchýlku za odberné miesta odberateľa voči zúčtovateľovi odchýlok,

 c) zabezpečiť pre odberateľa distribúciu elektriny a ostatné služby spojené s dodávkou elektriny (ďalej len „distribučné služby“ v príslušnom gramatickom tvare) od príslušného prevádzkovateľa distribučnej sústavy (ďalej len „**PDS**“),

 d) garantovať kontinuitu dodávky elektrickej energie po celú dobu plnenia zmluvy o Združenej dodávke elektriny, ako aj pri zmene dodávateľa elektriny, okrem vyššej moci, plánovaných odstávok a vzniknutých porúch,

 e) garantovať dostupnosť osobného zástupcu dodávateľa pre operatívne riešenie technických

 problémov (meno a telefonický kontakt),

 f) spĺňať ďalšie požiadavky Odberateľa určené v tejto Zmluve a jej prílohách.

2.3 Odberateľ sa zaväzuje odobrať od dodávateľa elektrinu v dohodnutom množstve a čase podľa podmienok dohodnutých v tejto Zmluve a zaplatiť dodávateľovi za dodávku elektriny a za distribučné služby cenu podľa podmienok uvedených v tejto Zmluve a v súlade s predpismi na základe uplatnenia regulovaného prístupu k distribučnej sústave.

**III.**

**Dodávka elektriny**

3.1 Dodávateľ sa zaväzuje, že bude odberateľovi dodávať predmet Zmluvy nepretržite

- od 1. 1. 2020 00:00 h do 31. 12. 2020 24:00 h.

3.2 Celkové množstvo dodávanej elektriny, ako aj jednotlivé množstvá podľa OM, sú uvedené v prílohe č. 1 tejto Zmluvy.

3.3 Odberateľ si vyhradzuje právo meniť počty odberných miest v závislosti od jeho reálnych potrieb alebo pri vzniku okolností, ktoré odberateľ nemohol pri podpise tejto Zmluvy predvídať. K zmenám počtu odberných miest dôjde:

* pri zriadení nových odberných miest formou oznámenia odberateľa doručeného dodávateľovi písomne v listinnej podobe, pričom na nové odberné miesta sa budú automaticky vzťahovať ustanovenia tejto Zmluvy
* pri ukončení odberu z odberných miest formou čiastočného odstúpenia od tejto Zmluvy s výpovednou lehotou jeden kalendárny mesiac, pričom výpovedná lehota začína plynúť prvým dňom mesiaca nasledujúceho po mesiaci, v ktorom bolo čiastočné odstúpenie dodávateľovi doručené písomne v listinnej podobe. Dodávateľ nemá v prípade takéhoto čiastočného odstúpenia právo uplatňovať si žiadne sankcie ani iné finančné kompenzácie voči odberateľovi.

3.4 Celkové množstvo elektriny je definované ako spoločné zmluvné množstvo (ďalej len „SZM“) dodanej elektriny, ktoré sa dodávateľ zaväzuje dodať do odberných miest odberateľa. Dodávateľ je povinný toto SZM dodanej elektriny zabezpečiť. Odberateľ sa zaväzuje SZM dodanej elektriny od Dodávateľa odobrať v pripojených odberných miestach.

3.5 Dodávka elektriny sa uskutoční iba na základe platne uzatvorenej zmluvy o združenej dodávke elektriny. V prípade neuzavretia platnej zmluvy o združenej dodávke elektriny sa odber elektriny považuje za neoprávnený odber elektriny podľa § 46 ods. 1. písm. a) bod 2 zákona č. 251/2012 Z.z. o energetike v platnom znení (ďalej len „**Zákon o energetike**“). Za neoprávnený odber elektriny sa podľa § 46 ods. 1 písm. a) bod 2 zákona o energetike tiež považuje odber elektriny v rozpore s touto Zmluvou.

3.6 Dodávka elektriny je splnená prechodom elektriny určeným meradlom.

3.7 Dodávateľ je povinný plniť záväzky vyplývajúce z tejto zmluvy, ak je odberateľ pripojený k distribučnej sústave PDS.

**IV.**

**Určenie ceny a platobných podmienok**

4.1 Odberateľ je povinný zaplatiť dodávateľovi cenu za dodávku elektriny a súvisiace plnenia (ďalej len „**Celková cena elektriny**“) pozostávajúcu z týchto položiek:

 a) cena za dodávku elektriny, ktorá pokrýva dodávku silovej elektriny a odplatu za prevzatie zodpovednosti za odchýlku vyjadrenej v EUR za 1 MWh podľa bodu 4.2 tejto Zmluvy (ďalej len „**Cena za dodávku elektriny**“) a

 b) ďalšie sumy súvisiace so Združenou dodávkou elektriny podľa bodu 4.3 tejto Zmluvy.

4.2 Cena za dodávku elektriny bola dohodnutá zmluvnými stranami na obdobie platnosti Zmluvy v závislosti od napäťovej úrovne odberného miesta a časového pásma vo výške:

 **Vysoké napätie** (ďalej len „**VN**")

 jednotarif (1T) ....................................EUR bez DPH/MWh

 **Nízke napätie** (ďalej len „**NN**")

 vysoký tarif / jednotarif (VT/1T) ....................................EUR bez DPH/MWh

 nízky tarif (NT) ....................................EUR bez DPH/MWh

 Pre odberné miesta na napäťovej úrovni NN, ktoré napájajú verejné osvetlenie bola dohodnutá nasledovná Cena za dodávku elektriny:

 **Nízke napätie - Verejné osvetlenie:**

 jednotarif (1T) ....................................EUR bez DPH/MWh

Cena za dodávku elektriny bola určená ako výsledok verejnej súťaže, vyhlásenej vo vestníku Publikačného úradu č. ............ zo dňa ........................... pod číslom oznámenia ................................. a konečná cena bola stanovená na základe elektronickej aukcie. Protokol z elektronickej aukcie je prílohou tejto Zmluvy.

4.3 K Cene za dodávku elektriny sa pripočítajú ďalšie sumy súvisiace so Združenou dodávkou elektriny, a to vo výške podľa právnych predpisov platných a účinných v čase ich účtovania, ktorými v čase uzavretia tejto Zmluvy sú (i) tarifa za distribúciu elektriny bez strát vrátane prenosu elektriny, (ii) tarifa za straty pri distribúcii elektriny, (iii) odvod do Národného jadrového fondu, (iv) tarifa za systémové služby, (v) tarifa za prevádzkovanie systému a (vi) ostatné položky podľa platných cenových rozhodnutí Úradu pre reguláciu sieťových odvetví (ďalej len „**URSO**") ako aj (vii) spotrebná daň z elektriny podľa zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (ďalej len „**SpD**") a (viii) daň z pridanej hodnoty podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**DPH**").

4.4 Za množstvo elektriny v MWh, ako podklad pre výpočet Celkovej ceny elektriny, sa považujú hodnoty podľa údajov určeného meradla na všetkých OM (ďalej len „**Skutočná spotreba elektriny**“).

4.5 Fakturačným obdobím pre príslušné OM je kalendárny mesiac alebo kalendárny rok, a to v závislosti od odpočtov príslušného určeného meradla na OM Odberateľa, ktoré vykonáva PDS.

 a) Fakturačným obdobím odberných miest na napäťovej úrovni VN a NN s meraním typu A alebo meraním typu B (ďalej len „**OM-1**") je kalendárny mesiac.

 b) Fakturačným obdobím odberných miest na napäťovej úrovni NN s meraním typu C (ďalej len „**OM‑2**") je kalendárny rok.

4.6 Za Združenú dodávku elektriny do OM-1 sa odberateľ sa zaväzuje uhradiť dodávateľovi sumu na základe faktúr podľa Skutočnej spotreby elektriny.

4.7 Za Združenú dodávku elektriny do OM-2 sa odberateľ sa zaväzuje uhradiť dodávateľovi preddavkové platby, a to v priebehu príslušného fakturačného obdobia na účet dodávateľa 11-krát. Výška preddavkových platieb je uvedená v písomnom oznámení odberateľovi zaslanom dodávateľom, pričom výška jednej preddavkovej platby nebude vyššia ako 1/12 Celkovej ceny elektriny za dodávku predpokladaného množstva elektriny do OM-2. Písomné oznámenie predloží dodávateľ odberateľovi prvýkrát do 14 dní od podpisu tejto Zmluvy. Preddavkové platby budú platené na základe mesačných faktúr (ďalej len „**Zálohová faktúra**"). Po skončení príslušného fakturačného obdobia dodávateľ vystaví vyúčtovaciu faktúru, v ktorej vyúčtuje odberateľovi k úhrade Celkovú cenu elektriny za odberateľom prijaté plnenia podľa tejto Zmluvy. Podkladom pre fakturáciu budú údaje o Skutočnej spotrebe elektriny vo vzťahu k dodávke elektriny do OM-2 znížené o hodnoty preddavkových platieb (faktúry vystavené na základe Skutočnej spotreby elektriny podľa tohto bodu a predošlého bodu ďalej len „**Vyúčtovacie faktúry**").

4.8 Vyúčtovaciu faktúru je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod.

4.9 Združená dodávka elektriny je v zmysle zákona o dani z pridanej hodnoty považovaná za opakované dodanie tovaru a služby v mesačne sa opakujúcich lehotách.

4.10 Dodávateľ vystaví a doručí odberateľovi (i) Vyúčtovacie faktúry do 15. dňa nasledujúceho mesiaca po ukončení príslušného fakturačného obdobia a (ii) Zálohové faktúry 15. dňa nasledujúceho mesiaca po ukončení kalendárneho mesiaca, ktorého sa zálohová faktúra týka. Vyúčtovacie a zálohové faktúry (ďalej len „Faktúry") doručí v elektronickej podobe na adresu: ...................................@...................................... a faktúry v listinnej podobe na adresu odberateľa.

4.11 Splatnosť Faktúr je 30 kalendárnych dní od dátumu ich doručenia Odberateľovi.

4.12 Dodávateľ vystaví odberateľovi Faktúru za každé OM a bude obsahovať minimálne:

 a) náležitosti v zmysle zákona č. 222/2004 Z. z. o dani z pridanej hodnoty a podľa zákona č. 431/2002 Z. z. o účtovníctve v platnom znení,

 b) identifikáciu OM,

 c) počiatočný a konečný stav elektromeru,

 d) skutočnú spotrebu,

 e) fakturovanú sumu.

 Zálohové faktúry neobsahujú údaje podľa predošlého bodu c) a d).

 V prípade, že Faktúra neobsahuje náležitosti podľa tohto bodu, je Odberateľ oprávnený vrátiť ich Dodávateľovi na prepracovanie, čím sa zastaví plynutie lehoty splatnosti. Nová lehota splatnosti začne plynúť dňom doručenia opravenej faktúry Odberateľovi.

4.13 Zobrazenie Faktúr za spotrebovanú elektrinu podľa identifikačných čísiel odberných miest bude na internetovej stránke dodávateľa.

4.14 Úhrady uskutočňuje Odberateľ bezhotovostným platobným stykom na účet Dodávateľa uvedenom v záhlaví Zmluvy. Odberateľ bude v platobnom styku používať variabilný symbol uvedený v príslušnej faktúre.

4.15 Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.

4.16 Ak Odberateľ neuhradí faktúru v lehote splatnosti, Dodávateľ Odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.

4.17 V prípade omeškania s platením ceny za dodávku elektriny a súvisiacich plnení je odberateľ povinný zaplatiť dodávateľovi úrok z omeškania vo výške 0,01% denne z dlžnej sumy odo dňa omeškania až do zaplatenia.

**V.**

**Doba platnosti Zmluvy**

5.1 Zmluva nadobúda platnosť dňom podpisu oboch zmluvných strán a účinnosť dňom nasledujúcim po zverejnení na webovom sídle odberateľa, avšak nie skôr ako 01.01.2020 o 00:00 hod.

5.2 Zmluva sa uzatvára na dobu určitú, na obdobie do 31.12.2020 do 24:00hod.

**VI.**

**Distribučné služby**

6.1. Dodávateľ počas zmluvného obdobia zabezpečí Odberateľovi distribučné služby do odberných miest Odberateľa uvedených v Prílohe č. 1. Zmluvy a za podmienok uvedených v tejto Zmluve.

6.2. Dodávateľ sa zaväzuje zabezpečiť distribučné služby do odberných miest Odberateľa do výšky ich maximálnej rezervovanej kapacity uvedenej v Prílohe č. 1 tejto Zmluvy. Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom príslušného poskytovateľa distribučných služieb (ďalej len „Prevádzkový poriadok“) a v kvalite podľa Technických podmienok PDS .

6.3. Dodávateľ sa zaväzuje zabezpečiť rezervované kapacity (ďalej len „RK“) pre odberné miesta Odberateľa. Prekročenie dohodnutej RK sa bude riešiť v súlade s Prevádzkovým poriadkom a platným cenovým rozhodnutím URSO.

6.4. Odberateľ môže požiadať Dodávateľa o úpravu dohodnutej RK, najviac však do výšky maximálnej RK, zaslaním písomnej žiadosti na adresu Dodávateľa, alebo na kontaktnú e-mailovú adresu uvedenú na faktúre a doručenú najneskôr 5 pracovných dní pred stanovenou lehotou uvedenou v podmienkach príslušného PDS. Úprava dohodnutej RK sa stáva účinnou po jej písomnom odsúhlasení Dodávateľom.

6.5. Distribučné sadzby pre odberné miesta Odberateľa sú uvedené v Prílohe č. 1 Zmluvy.

6.6. Dohodnutý účinník je 0,95-1,00.

**VII.**

**Kvalita dodávky**

7.1 Kvalita dodávanej elektriny a distribučných služieb nemusí byť dodržaná, ak:

 a) Odberateľ odoberá elektrinu s iným účinníkom ako je dohodnuté v tejto Zmluve;

 b) Odberateľ prekračuje hranice prípustného negatívneho spätného pôsobenia na sústavu (verejný rozvod elektriny) stanovené technickými predpismi;

 c) Odberateľ prekračuje maximálnu RK;

 d) ide o stav núdze;

 e) vzniknú, alebo sa odstraňujú havárie a poruchy na energetických zariadeniach.

7.2 Odberateľ je zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení.

7.3 Odberateľ sa zaväzuje dodržiavať všetky povinnosti Odberateľa podľa zákona o energetike, Vyhlášky URSO č. 24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „**Pravidlá trhu**") a ostatných príslušných všeobecne záväzných právnych predpisov.

7.4 Odberateľ sa zaväzuje riadiť sa podmienkami v Zmluve, Prevádzkovým poriadkom, Technickými podmienkami PDS a dodržiavať podmienky pripojenia k distribučnej sústave.

7.5 Odberateľ sa zaväzuje v prípade stavu núdze postupovať podľa príslušných právnych predpisov - a to § 20 Zákona o energetike a vyhlášky MH SR č. 206/2005 Z. z., ktorou sa ustanovujú podrobnosti o postupe pri vyhlasovaní stavu núdze, o vyhlasovaní obmedzujúcich opatrení pri stavoch núdze a o opatreniach zameraných na odstránenie stavu núdze.

**VIII.**

**Meranie množstva odobratej elektriny**

8.1 Montáž, pripojenie alebo výmenu určeného meradla zabezpečí Dodávateľ po splnení ustanovených technických podmienok merania elektriny príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona o energetike. Úpravy na umiestnenie určeného meradla zabezpečuje Odberateľ na vlastné náklady.

8.2 Odber elektriny sa meria určeným meradlom (v zmysle zákona č. 142/2000 Z. z. o metrológii o zmene a doplnení niektorých zákonov v znení neskorších predpisov).

8.3 Meranie elektriny a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky elektriny a Distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom. Dodávateľ fakturuje Združenú dodávku elektriny na základe týchto údajov. V prípade poruchy určeného meradla, alebo fakturácie s nesprávnou konštantou má Dodávateľ právo upraviť fakturačné hodnoty podľa údajov, ktoré Dodávateľ dostane od PDS.

8.4 Odberateľ je povinný starať sa o určené meradlo tak, aby neprišlo k jeho poškodeniu alebo odcudzeniu a sleduje jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré Odberateľ zistí, je povinný bezodkladne ohlásiť Dodávateľovi.

8.5 Pri pochybnostiach o správnosti údajov určeného meradla môže Odberateľ písomne požiadať Dodávateľa o zabezpečenie jeho preskúšania. Dodávateľ je povinný do 30 dní zabezpečiť preskúšanie určeného meradla. Ak sa na určenom meradle nezistila chyba, uhradí Odberateľ náklady spojené s jeho preskúšaním a výmenou podľa platného cenníka služieb distribúcie príslušného PDS.

8.6 Odberateľ sa zaväzuje umožniť prístup PDS k odbernému elektrickému zariadeniu a určenému meradlu v súlade s Prevádzkovým poriadkom a zákonom o energetike na účel vykonania kontroly, výmeny, odobratia určeného meradla alebo zistenia odobratého množstva elektriny.

8.7 Dôvody výmeny určeného meradla môžu byť najmä:

 a) výmena určeného meradla z dôvodu uplynutia času platnosti overenia;

 b) výmena určeného meradla pri požiadavke na preskúšanie určeného meradla;

 c) výmena určeného meradla z dôvodu poruchy na určenom meradle;

 d) výmena určeného meradla z dôvodu zmeny zmluvných podmienok.

**IX.**

**Obmedzenie alebo prerušenie dodávky a distribúcie elektriny**

9.1 Odberateľ berie na vedomie, že PDS je oprávnený obmedziť alebo prerušiť distribučné služby v nevyhnutnom rozsahu a na nevyhnutnú dobu v prípadoch ustanovených v § 24 ods. 1 písm. e) zákona o energetike a v príslušných ustanoveniach Prevádzkového poriadku. Počas takéhoto prerušenia alebo obmedzenia nie je Dodávateľ povinný dodávať elektrinu a zabezpečovať distribučné služby. V uvedených prípadoch nemá Odberateľ nárok na náhradu preukázateľne vzniknutej škody (skutočnej škody a ušlého zisku), s výnimkou prípadov, keď škoda vznikla zavinením PDS.

9.2 PDS informuje Odberateľa o plánovanom obmedzení alebo prerušení distribučných služieb v súlade so zákonom o energetike a Prevádzkovým poriadkom. V prípade prerušenia, alebo obmedzenia distribučných služieb z dôvodu poruchy na dotknutom odbernom mieste Odberateľa, je Odberateľ povinný informovať príslušnú PDS prostredníctvom autorizovanej osoby poverenej PDS.

9.3 V prípade odstúpenia od tejto Zmluvy zo strany Dodávateľa alebo Odberateľa je Dodávateľ oprávnený zabezpečiť ukončenie dodávky elektriny a distribučných služieb odpojením odberného miesta ku dňu zániku Zmluvy.

**X.**

**Reklamácie**

10.1 Dodávateľ je povinný dodržiavať ustanovenia vyhlášky URSO č. 236/2016 Z.z., ktorou sa ustanovujú štandardy kvality prenosu elektriny, distribúcie elektriny a dodávky elektriny štandardy kvality (ďalej len „**Štandardy kvality**").

10.2 Ak sa stane chyba alebo omyl pri fakturácii, majú zmluvné strany nárok na vzájomné vyrovnanie rozdielu. Ak Odberateľ zistí chybu vo faktúre, bez zbytočného odkladu zašle Dodávateľovi písomnú žiadosť o overenie správnosti vyúčtovania platby s uvedením reklamovaných skutočností a priložením podkladov potrebných na prešetrenie reklamácie. Dodávateľ overí správnosť vyúčtovania platby za dodanú elektrinu a distribučné služby a v prípade opodstatnenosti reklamácie odstráni zistené nedostatky vo vyúčtovaní vystavením opravnej faktúry v lehote 30 dní odo dňa doručenia žiadosti Odberateľa. Ak chybu zistí Dodávateľ, bezodkladne vyhotoví opravnú faktúru.

10.3 Odberateľ má právo písomne reklamovať aj iné chyby, ku ktorým došlo pri realizácii tejto Zmluvy.

10.4 Dodávateľ reklamáciu prešetrí a výsledok prešetrenia písomne oznámi Odberateľovi v lehote do 30 dní od doručenia reklamácie, pokiaľ zo štandardov kvality alebo iného všeobecne záväzného právneho predpisu nevyplýva iná lehota. Pokiaľ si prešetrenie reklamácie vyžaduje súčinnosť tretej strany, môže Dodávateľ predĺžiť lehotu na vybavenie reklamácie o ďalších najviac 30 dní.

**XI.**

**Náhrada škody**

11.1 Ak poruší niektorá zo zmluvných strán povinnosti vyplývajúce zo Zmluvy, má poškodená zmluvná strana právo na náhradu preukázateľne vzniknutej škody, okrem prípadov, keď škody boli spôsobené obmedzením alebo prerušením dodávky elektriny a Distribučných služieb v súlade so Zmluvou, zákonom o energetike a ostatnými všeobecne záväznými právnymi predpismi alebo okrem prípadu, ak škoda má pôvod v okolnostiach vylučujúcimi zodpovednosť za škodu podľa § 374 zákona č. 513/1991 Zb. v platnom znení (ďalej len „**Obchodný zákonník**").

11.2 Dodávateľ nezodpovedá za vzniknuté škody ani za ušlý zisk, ak je dodávka elektriny zabezpečená cez cudzie zariadenie a nedodanie elektriny je spôsobené poruchou alebo inou udalosťou na tomto zariadení. Dodávateľ tiež nezodpovedá za škody spôsobené nedodaním elektriny, ktoré vznikli pri zabezpečovaní povinností vo všeobecnom hospodárskom záujme v zmysle príslušných ustanovení zákona o energetike, ako aj za škody vzniknuté v súvislosti so stavom núdze v zmysle § 20 zákona o energetike.

11.3 Odberateľ zodpovedá za škodu spôsobenú neoprávneným odberom v súlade so Zmluvou, zákonom o energetike a príslušnými všeobecne záväznými právnymi predpismi.

11.4.Odberateľ s Dodávateľom sa budú navzájom informovať o všetkých skutočnostiach, ktoré by mohli viesť ku vzniku škôd a vyvinú maximálne úsilie pri ich odvracaní.

**XII.**

**Okolnosti vylučujúce zodpovednosť**

12.1 Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti a záväzkov podľa Zmluvy, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti – živelné pohromy, vojna, teroristická akcia, blokáda, štrajk postihujúci možnosť plnenia povinností zmluvnej strany, rozhodnutie štátnych orgánov, zmeny právnych predpisov, stavy núdze podľa § 20 zákona o energetike a pod.

12.2 Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u osoby, ktorá je voči Dodávateľovi dodávateľom alebo dopravcom elektriny a tieto okolnosti spôsobujú, že plnenie povinnosti Dodávateľa, vyplývajúcich z tejto Zmluvy, je nemožné.

12.3 Každá zo zmluvných strán je povinná bez zbytočného odkladu písomnou formou, elektronicky alebo faxom vyrozumieť druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Správa musí byť bezodkladne potvrdená doporučeným listom. Rovnakým spôsobom bude druhá zmluvná strana informovaná o skončení tejto situácie a pokiaľ bude o to požiadaná, predloží dôveryhodný dôkaz o existencii tejto skutočnosti. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť.

12.4 Zmluvná strana stráca právo na uplatnenie nárokov spojených s udalosťami majúcimi podľa Zmluvy charakter vyššej moci, pokiaľ bez zbytočného odkladu potom, čo zistila alebo mala zistiť, že došlo k prípadu vyššej moci, neupovedomila o tom druhú stranu.

12.5 Pri riešení stavov núdze a obmedzujúcich opatreniach zamedzujúcich ich vzniku sú Dodávateľ a Odberateľ povinní postupovať v zmysle všeobecne záväzných právnych predpisov, Technických podmienok PDS a odberových stupňov.

12.6 Porušenie regulačných podmienok zo strany Odberateľa počas vyhlásenia obmedzujúcich opatrení pri stavoch núdze tým, že skutočne odobraté denné množstvo elektrickej energie Odberateľom prekročí denný nárok stanovený na základe obmedzujúcich odberových stupňov a vykurovacích kriviek, bude posudzované podľa ustanovení všeobecne záväzných právnych predpisov o neoprávnenom odbere.

**XIII.**

**Ochrana dôverných informácií a obchodného či iného tajomstva**

13.1 Zmluvné strany sa zaväzujú, že pri realizácii Zmluvy a jej dodatkov budú chrániť a utajovať pred nepovolanými osobami dôverné informácie a skutočnosti tvoriace obchodné tajomstvo (ďalej len „dôverné informácie“). Za dôverné informácie sa pre účely Zmluvy považujú také informácie a skutočnosti, ktoré nie sú všeobecne a verejne známe a ktoré svojím zverejnením môžu spôsobiť škodlivý následok pre ktorúkoľvek zmluvnú stranu, alebo ktoré niektorá zo zmluvných strán ako dôverné označila. Dôverné informácie môžu byť poskytnuté tretím osobám len s písomným súhlasom dotknutej zmluvnej strany, ak sa nejedná o prípad, kedy je zmluvná strana povinná tak urobiť zo zákona, či iného všeobecne záväzného právneho predpisu. Dotknutá zmluvná strana taký súhlas bez zbytočného odkladu vydá, ak je to nevyhnutné pre realizáciu tejto Zmluvy, alebo jej dodatkov a tretia osoba poskytne dostatočné garancie, že nedôjde k vyzradeniu dôverných informácií. Za tretie osoby, podľa tohto ustanovenia, nie sú považovaní určení pracovníci zmluvných strán oprávnení ku styku s dôvernými informáciami vo väzbe na Zmluvu a právni zástupcovia zmluvných strán. Povinnosť ochrany podľa tohto článku sa nevzťahuje na podnikateľské zoskupenia každej zo zmluvných strán v zmysle Obchodného zákonníka.

**XIV.**

**Ukončenie zmluvy**

14.1 Táto Zmluva zaniká po uplynutí zmluvne dohodnutého času dodávania predmetu zmluvy.

14.2 Zmluvu možno predčasne ukončiť dohodou zmluvných strán, k platnosti ktorej sa vyžaduje písomná forma.

14.3 Každá zo zmluvných strán je oprávnená od Zmluvy odstúpiť v prípade podstatného porušenia zmluvy, a to písomným oznámením o odstúpení zaslanom druhej zmluvnej strane. Následky odstúpenia od zmluvy nastanú dňom doručenia oznámenia o odstúpení od Zmluvy druhej zmluvnej strane, alebo neskorším dňom uvedeným v tomto písomnom oznámení.

14.4 Za podstatné porušenie tejto Zmluvy zo strany odberateľa sa považuje neoprávnený odber elektriny v zmysle zákona o energetike.

14.5 Za podstatné porušenie Zmluvy zo strany dodávateľa sa považuje najmä nezabezpečenie dohodnutej dodávky elektriny a distribučných služieb v súlade s podmienkami tejto Zmluvy.

14.6 Každá zo zmluvných strán je oprávnená od tejto Zmluvy odstúpiť, ak

 a) druhá zmluvná strana podala na seba návrh na vyhlásenie konkurzu,

 b) bol návrh na vyhlásenie konkurzu voči druhej zmluvnej strane podaný treťou osobou, pričom dotknutá zmluvná strana je platobne neschopná alebo je v situácii, ktorá odôvodňuje začatie konkurzného konania,

 c) bol na majetok druhej zmluvnej strany vyhlásený konkurz,

 d) bol návrh na vyhlásenie konkurzu zamietnutý pre nedostatok majetku,

 e) druhá zmluvná strana vstúpila do likvidácie.

14.7 V prípade odstúpenia od tejto Zmluvy zostávajú zachované práva a povinnosti vyplývajúce zo Zmluvy do dňa účinnosti odstúpenia. Zmluvné strany sú povinné navzájom si vyrovnať všetky pohľadávky a záväzky vyplývajúce z tejto Zmluvy a vzniknuté do dňa účinnosti odstúpenia od tejto Zmluvy.

14.8 Odstúpenie od Zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia Zmluvy, vrátane práva na náhradu škody a práva na zaplatenie zmluvnej pokuty, ďalej zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa Zmluvy alebo vzhľadom na svoju povahu majú trvať aj po ukončení Zmluvy.

14.9 V prípade ukončenia tejto Zmluvy sa odberateľ zaväzuje, že umožní dodávateľovi vykonať úkony súvisiace s ukončením dodávky elektriny a distribučných služieb vrátane odobratia určeného meradla a odpojenia odberného miesta.

14.10 Túto Zmluvu je možné vypovedať v súlade s ustanoveniami zákona č. 251/2012 Z.z. o energetike, a to aj čiastočne (t.j. napríklad v prípade uvedenom v čl. III. bode 3.3. tejto Zmluvy).

**XV.**

**Všeobecné ustanovenia.**

15.1 Odberateľ prehlasuje, že je vlastníkom v Zmluve uvedených odberných zariadení pripojených k distribučnej sústave alebo má odberné zariadenia v nájme na základe platnej nájomnej zmluvy. Odberateľ prehlasuje, že má vo svojom mene uzatvorenú zmluvu o pripojení odberného zariadenia k distribučnej sústave s miestne príslušným PDS.

15.2 Dodávateľ prehlasuje, že podniká na základe licencie na predaj elektriny č....................................... znení neskorších zmien vydanej URSO.

**XVI.**

**Záverečné ustanovenia**

16.1 Neoddeliteľnou súčasťou Zmluvy sú:

 a) **Príloha č. 1** - Miesta dodania - odberné miesta (OM)

 c**) Príloha č. 2** - Opis predmetu zákazky zo súťažných podkladov

16.2 Zmluvu je možné meniť len písomne formou dodatku podpísaného oboma zmluvnými stranami, a to za predpokladu splnenia podmienok uvedených v § 18 Zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

16.3 Odberateľ udeľuje svojim podpisom dodávateľovi výslovný súhlas so zasielaním správ, informácií, potvrdení o doručení správ, urgencií a iných oznámení vo veci Zmluvy a jej plnenia prostredníctvom elektronických prostriedkov, predovšetkým elektronickou poštou, na elektronický kontakt odberateľa (spravidla na jeho adresu elektronickej pošty, ktorú na tento účel odberateľ nahlásil dodávateľovi), pokiaľ má odberateľ takýto kontakt k dispozícii. Tento súhlas sa vzťahuje aj na zasielanie obchodných oznámení v elektronickej aj v písomnej forme vo veci dodávok elektrickej energie a súvisiacich plnení poskytovaných dodávateľom odberateľovi.

16.4 Odberateľ prehlasuje, že sú mu známe Technické podmienky PDS platné ku dňu podpisu Zmluvy, ktoré sú technickým predpisom vydaným územne príslušným PDS a zverejneným v zmysle Zákona o energetike.

16.5 Obe zmluvné strany akceptujú, že pri plnení Zmluvy a vo všetkých veciach neupravených Zmluvou, budú postupovať podľa platnej legislatívy, najmä podľa Zákona o energetike, Pravidiel trhu, Prevádzkových poriadkov miestne príslušných PDS, Obchodného zákonníka a daňových zákonov v platnom znení.

16.6 Pokiaľ by akýkoľvek záväzok (povinnosť) podľa Zmluvy bol, alebo by sa stal neplatným, alebo nevymáhateľným, nebude to mať vplyv na platnosť a vymáhateľnosť ostatných záväzkov (povinností) podľa Zmluvy. Zmluvné strany sa zaväzujú nahradiť takýto neplatný alebo nevymáhateľný záväzok (povinnosť) novým, platným a vymáhateľným záväzkom (povinnosťou), ktorého predmet bude najvhodnejšie zodpovedať predmetu a účelu pôvodného záväzku (povinnosti); pokiaľ by Zmluva neobsahovala nejaké ustanovenia, ktoré by boli inak pre vymedzenie práv a povinností odôvodnené, zmluvné strany sa zaväzujú takéto ustanovenia do Zmluvy doplniť; ostatné ustanovenia Zmluvy zostávajú bez zmeny.

16.7 Obidve zmluvné strany sa dohodli, že spory o výklad a plnenia Zmluvy budú riešiť najskôr vzájomným jednaním a dohodou, a to na úrovni jednania štatutárnych zástupcov zmluvných strán.

16.8 Všetky oznámenia urobené podľa Zmluvy musia mať písomnú formu alebo elektronickú podobu, ak nie je v konkrétnom prípade stanovené v Zmluve inak. Pre písomný styk možno použiť spôsob osobného doručenia písomnosti s písomným potvrdením o prevzatí, alebo doručení písomnosti držiteľom poštovnej licencie ako doporučenú zásielku (doporučený list); faxová správa musí byť doložená spätným potvrdením o prijatí faxu; elektronický styk musí byť doložený spätným potvrdením prijatia správy; kontaktné adresy sú uvedené v Zmluve alebo v príslušnej prílohe Zmluvy.

16.9 Písomnosti týkajúce sa vzniku, zmien a zániku zmluvného vzťahu podľa Zmluvy alebo vzniku, zmien a zániku práv a povinností Odberateľa alebo Dodávateľa vyplývajúce z tejto Zmluvy musia byť doručené držiteľom poštovnej licencie formou doporučeného listu.

16.10 Povinnosť odosielateľa doručiť písomnosť adresátovi je splnená, keď adresát písomnosť prevezme alebo keď bola držiteľom poštovnej licencie vrátená odosielateľovi ako nedoručiteľná; účinky doručenia nastanú aj vtedy, ak adresát prijatie písomnosti odmietne.

16.11 Zmluva je vyhotovená v 4 rovnopisoch, z ktorých po 2 obdrží každá zmluvná strana.

16.12 Zmluvné strany prehlasujú, že táto Zmluva je uzatvorená slobodne a vážne, jej obsah je určitý a zrozumiteľný, nebola uzavretá v tiesni ani za nápadne nevýhodných podmienok, zmluvné strany s obsahom zmluvy súhlasia a na dôkaz toho Zmluvu potvrdzujú svojimi podpismi.

V Starej Turej, dňa ............................... V................................dňa.......................

 za Odberateľa za Dodávateľa

**Príloha č. 1: Miesta dodania – odberné miesta.**

Viď príloha č. 1 a príloha č. 2 týchto SP.

**D. SPÔSOB URČENIA CENY**

1. Uchádzačom navrhovaná celková cena musí byť uvedená v eurách, matematicky zaokrúhlená na maximálne dve miesta za desatinnou čiarkou, musí byť konečná, musí zahŕňať všetky náklady a činnosti spojené s realizáciou dodávky predmetu zákazky tak, ako je to uvedené v časti B. Opis predmetu zákazky a za podmienok uvedených v časti C. Obchodné podmienky týchto SP.

2. Uchádzač navrhované zmluvné ceny uvedie v zložení podľa časti E. a G. týchto SP.

3. Ak uchádzač nie je platcom DPH, na túto skutočnosť vo svojej ponuke upozorní. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť obstarávateľ. Cena uchádzača, ktorý nie je platcom DPH, bude posudzovaná ako cena celkom.

4. Platobné podmienky sú stanovené v časti C. týchto SP.

E. KRITÉRIA NA HODNOTENIE PONÚK A PRAVIDLÁ ICH UPLATNENIA

1. Kritériom výberu najvhodnejšej ponuky je: **najnižšia cena**

Pod cenou sa rozumie celková cena za časť predmetu zákazky č. 1 v EUR bez DPH, ktorá vzíde ako súčet nasledovných položiek:

|  |  |  |  |  |
| --- | --- | --- | --- | --- |
| **Položka** | **Merná jednotka** | **cena za****jednotku****(v EUR bez DPH)** | **Predpokladaný počet****jednotiek** | **Cena za položku (v EUR bez DPH)** |
| Vysoké napätie(jednotarif) | MWh |  | 597 |  |
| Nízke napätie, verejné osvetlenie (jednotarif) | MWh |  | 207 |  |
| Nízke napätie – ostatné(vysoký tarif/jednotarif) | MWh |  | 677 |  |
| Nízke napätie – ostatné(nízky tarif) | MWh |  | 224 |  |
| **Celková cena za časť predmetu zákazky č. 1 v EUR bez DPH****(návrh na plnenie kritéria)** |  |

1. Po úvodnom úplnom vyhodnotení ponúk zástupca verejného obstarávateľa pre toto verejné obstarávanie za účelom predkladania nových cien upravených smerom nadol použije elektronickú aukciu, východiskom ktorej sú ceny uvedené v pôvodnej ponuke. Verejný obstarávateľ vyzve uchádzačov, ktorí podmienky verejného obstarávateľa na predmet zákazky, na predloženie nových cien. Verejný obstarávateľ bude postupovať v súlade s § 54 ZVO, výzva na účasť v elektronickej aukcii bude obsahovať všetky potrebné údaje pre uchádzačov. Verejný obstarávateľ po skončení elektronickej aukcie uzavrie zmluvu na základe výsledku elektronickej aukcie. Konečné poradie ponúk bude zostavené automatickým vyhodnotením ponúk – elektronickou aukciou.
2. Úspešným uchádzačom pre časť predmetu zákazky č. 1 sa stane ten uchádzač, ktorý ponúkne najnižšiu celkovú cenu za časť predmetu zákazky č. 1 v EUR bez DPH. Na druhom mieste sa umiestni uchádzač, ktorý ponúkne druhú najnižšiu cenu za časť predmetu zákazky č. 1 v EUR bez DPH atď.

F. PODMIENKY ÚČASTI UCHÁDZAČOV

1. Osobné postavenie

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

 b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

 c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

 d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

 e) je oprávnený dodávať tovar, uskutočňovať stavebné práce alebo poskytovať službu,

 f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

 g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

 h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

 b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

 c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

 d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

 e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

 f) písm. f) doloženým čestným vyhlásením.

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

 b) právoplatné rozhodnutie príslušného správneho orgánu, proti ktorému nebola podaná žaloba,

 c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

 d) iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**II. Finančné a ekonomické postavenie**

Nevyžaduje sa.

**III. Technická a odborná spôsobilosť**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. Podľa § 34 ods. 1 písm. a) ZVO zoznamom dodaných tovarov za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

Minimálne požiadavky:

Verejný obstarávateľ požaduje preukázanie dodania tovarov obdobného alebo rovnakého charakteru ako je predmet zákazky v súhrnnej hodnote minimálne:

* 100 000 EUR bez DPH;

v predchádzajúcich troch rokoch pred dňom uverejnenia Výzvy na predkladanie ponúk vo Vestníku verejného obstarávania.

1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Uchádzač predloží v ponuke doklady preukazujúce splnenie podmienok účasti osobného postavenia osoby, ktorej technické a odborné kapacity majú byť použité na preukázanie finančného a ekonomického postavenia uvedené v ust. § 32 ods.2 ZVO, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa ust. § 34 ods. 1 písm. g), ZVO uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.
2. V prípade, že ponuka bude predložená skupinou dodávateľov podľa § 37 ZVO, preukazuje skupina splnenie podmienok účasti týkajúce sa technickej a odbornej spôsobilosti spoločne.

**IV. Doplňujúce informácie**

1. Ak doklady, ktoré má uchádzač predkladať verejnému obstarávateľovi (v ponuke, alebo z iných dôvodov) ako originály alebo úradne overené kópie, majú listinnú podobu, je uchádzač povinný predložiť ich v ponuke, či v rámci inej elektronickej komunikácie, vo forme elektronického dokumentu, ktorý vznikol zaručenou konverziou pôvodného dokumentu alebo jeho úradne overenej kópie v listinnej podobe v zmysle ust § 35 ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) alebo podľa ekvivalentnej právnej úpravy platnej na území niektorého členského štátu EÚ, ktorá zabezpečuje konverziu listinného dokumentu s rovnakými účinkami ako vo vyššie uvedenom ustanovení právnej úpravy platnej v Slovenskej republike a vložené prostredníctvom komunikačného rozhrania systému JOSEPHINE.
2. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>.

G. NÁVRH UCHÁDZAČA NA PLNENIE KRITÉRÍ

Vyplní uchádzač vyplnením jednotlivých položiek  prostredníctvom komunikačného rozhrania systému JOSEPHINE pre tú časť zákazky, na ktorú predkladá ponuku.

|  |
| --- |
|  |